Polli 28. november 2023 nr

**Mulgi Vallavolikogu 29.08.2023 otsuse nr 135 „Detailplaneeringu algatamine, lähteseisukohtade kinnitamine ja keskkonnamõju strateegilise hindamise algatamata jätmine“ muutmine**

Mulgi Vallavolikogu algatas 29.08.2023 otsusega nr 135 Kõvakülas Piirilinna (60002:003:0055) katastriüksusel detailplaneeringu eesmärgiga rajada kinnistule kaubandushoone ja seda teenindavad infrastruktuurid ning muuta maa sihtotstarvet. Detailplaneering on kehtivat Karksi valla üldplaneeringut muutev.

Mulgi Vallavalitsus esitas 08.09.2023 detailplaneeringu algatamise dokumendid arvamuse saamiseks ametiasutustele ja detailplaneeringualaga piirnevatele kinnistuomanikele. Regionaal- ja Põllumajandusministeerium, kes on planeerimisseadus § 90 kohaselt üldplaneeringut muutva detailplaneeringu heakskiitja, esitas 09.10.2023 kirjaga nr 14-3/2321-1 arvamuse Piirilinna kinnistu detailplaneeringu lähteseisukohtadele. Tulenevalt ministeeriumi poolt tehtud ettepanekutest on vajalik muuta Mulgi Vallavolikogu 29. augusti 2023. a otsusega nr 135 kinnitatud Piirilinna detailplaneeringu lähteseisukohti ning täienda antud otsust.

Võttes aluseks eeltoodu, haldusmenetluse seaduse § 64 lõike 1 ja lõike 2, planeerimisseaduse § 77 lõike 1, Karksi Vallavolikogu 21.06.2006. a määrusega nr 17 kinnitatud Karksi valla üldplaneeringu, Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 2 punkti 1 ja 2, Regionaal- ja Põllumajandusministeeriumi 09.10.2023 kirja nr 14-3/2321-1

**Mulgi Vallavolikogu otsustab:**

1. Kinnitada Piirilinna detailplaneeringualale lähteseisukohad vastavalt lisale.
2. Täiendada Mulgi Vallavolikogu 29.08.2023 otsusust 135 „Detailplaneeringu algatamine, lähteseisukohtade kinnitamine ja keskkonnamõju strateegilise hindamise algatamata jätmine“ punktiga 5.5. ja sõnastada see järgmiselt:

**„**5.5. kehtestaja on Mulgi Vallavolikogu(Pärnu mnt 30, Mulgi vald, e-posti aadress mulgivald@mulgivald.ee )“.

1. Tunnistada kehtetuks Mulgi Vallvallvolikogu 29.08.2023 otsusust 135 Detailplaneeringu algatamine, lähteseisukohtade kinnitamine ja keskkonnamõju strateegilise hindamise algatamata jätmine“ punktid 3 ja 7.
2. Detailplaneeringu algatamise ja KSH eelhinnangu materjalidega on võimalik tutvuda

Mulgi valla kodulehel <https://mulgivald.ee/piirilinna>.

Arvo Maling

Volikogu esimees